Vilandros ežerynas

Vilandros ežerynas () – ežerynas pietryčių Australijoje, Naujojo Pietų Velso vakaruose, netoli Murėjaus ir Darilngo santakos. Ežeryną sudaro apie 20 tarpusavyje besijungiančių pelkėtų ežerų. Bendras plotas – ~1100 km².

Didžiausi ežerai:
 Garnpungas (~500 km² ploto, gylis iki 10 m)
 Mungas
 Mulurulu
 Arumpas

Ežerai didžiąją laiko dalį būna išdžiuvę. Vyrauja pusdykumės, pievos ir krūmynai, yra kopų, eukaliptų miškų. Dalis ežeryno patenka į Mungo nacionalinį parką. Vilandros ežerynas 1981 m. įtrauktas į UNESCO Pasaulio paveldo sąrašą ne tik dėl gamtinių, bet ir dėl kultūrinių aplinkybių: čia rasta seniausia pasaulyje kremavimo vieta (apie 40 tūkst. metų senumo), UNESCOįvairūs archeologiniai radiniai (palaikai, ankstyvieji žemės ūkio reikmenys), yra vietos aborigenų genčių (mutimučių, njiamparų, markindžių) šventosios vietos.

 Šaltiniai 

Kategorija:Pasaulio paveldo objektai Australijoje
Kategorija:Australijos ežerai
Kategorija:Naujasis Pietų Velsas